ตัวเลขผู้ติดเชื้อวันนี้ 89 ราย พื้นที่กรุงเทพฯ ไม่มีผู้ติดเชื้อในวันนี้
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานตัวเลขผู้ติดเชื้อโควิด-19 วันนี้ เพิ่มขึ้น 89 ราย ผู้ป่วยยืนยันสะสม 25,504 ราย หายป่วยแล้ว 24,361 ราย รักษาตัวอยู่ที่โรงพยาบาล 1,060 ราย ผู้เสียชีวิตสะสมรวม 83 คน ผู้ป่วยยืนยันสะสมระลอกใหม่ ตั้งแต่วันที่ 15 ธันวาคม 2563 - 22 กุมภาพันธ์ 2564 จำนวน 21,267 ราย โดยผู้ติดเชื้อที่เพิ่มขึ้น 89 ราย เป็นผู้ที่ติดเชื้อในประเทศ 73 ราย เป็นผู้ป่วยรายใหม่จากระบบเฝ้าระวังและบริการ 59 ราย ,จากการค้นหาเชิงรุกในชุมชน 14 ราย เป็นผู้ที่เดินทางจากต่างประเทศ 16 ราย จากอินเดีย 1 ราย, สหรัฐอเมริกา 2 ราย, ปากีสถาน 1 ราย สหราชอาณาจักร 2 ราย, สาธารณรัฐลัตเวีย 1 ราย, โปรตุเกส 1 ราย, อาร์เมเนีย 1 ราย, และกาตาร์ 7 รายสำหรับสถานการณ์ผู้ติดเชื้อทั่วโลกอยู่ที่ 111.9 ล้านราย เสียชีวิตแล้ว 2.47 ล้านคน สหรัฐอเมริกามีผู้ติดเชื้อมากที่สุด 28.7 ล้านราย, ตามด้วยอินเดีย 11 ล้านราย, บราซิล 10 ล้านราย, รัสเซีย 4.16 ล้านราย, และสหราชอาณาจักร 4.11 ล้านราย ส่วนประเทศไทยอยู่ในลำดับที่ 114ขณะที่สถานการณ์ที่จังหวัดสมุทรสาคร วันนี้เพิ่มขึ้น 31 ราย ผู้ป่วยติดเชื้อในระบบบริการ 29 ราย และจากการคัดกรองเชิงรุก 2 ราย ขณะที่กรุงเทพฯ ไม่มีผู้ติดเชื้อในวันนี้